Diari Oficial de la Generalitat Valenciana


Sumari del DOGV 5007, del 17-05-2005 (2005/4853)

RESOLUCIÓ de 7 d'abril de 2005, del secretari autonòmic d'Esport, per la qual es resol parcialment la convocatòria de subvencions destinades a les federacions esportives de la Comunitat Valenciana, per al desenvolupament dels plans d'especialització esportiva i adquisició de material immobilitzat, durant l'any 2005.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5007

Data del DOGV
:   17-05-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/4853


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 7 d'abril de 2005, del secretari autonòmic d'Esport, per la qual es resol parcialment la convocatòria de subvencions destinades a les federacions esportives de la Comunitat Valenciana, per al desenvolupament dels plans d'especialització esportiva i adquisició de material immobilitzat, durant l'any 2005. [2005/X4853]
  
Per Orde de 3 de gener de 2005, de la Conselleria de Cultura, Educació i Esport, es convoquen les subvencions destinades a les federacions esportives de la Comunitat Valenciana, per al desenvolupament dels plans d'especialització esportiva i adquisició de material immobilitzat durant l'any 2005 i s'aproven les bases per les quals es regula la concessió d'aquelles (DOGV núm. 4.938, de 3 de febrer de 2005).
  
En la disposició final primera de l'Orde es delega en el secretari autonòmic d'Esport la facultat de concedir o denegar estes subvencions, i se l'autoritza perquè dicte les resolucions i instruccions necessàries per al desenvolupament i execució de l'esmentada Orde.
  
D'acord amb els criteris de valoració de les sol·licituds que s'establixen en la Base Quarta de l'esmentada Orde i atès que s'han designat els membres de la Comissió Tècnica d'Avaluació mitjançant la Resolució de 9 de febrer de 2005, de la Secretaria Autonòmica d'Esport.
  
Una vegada formalitzats els actes d'instrucció corresponents i elevada la proposta de resolució per la Comissió Tècnica d'Avaluació constituïda a este efecte i en virtut del que disposen els articles 40 i 45 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, resolc:
  
Primera. Concedir a les federacions esportives que a continuació es relacionen les subvencions següents, per un import global de cent vuitanta-tres mil euros (183.000 euros), per al desenvolupament dels plans d'especialització esportiva.
  
Segona. Concedir a les federacions esportives que a continuació es relacionen les subvencions següents, per un import global de sis mil set-cents euros (6.700 euros), com a contribució a l'adquisició del material immobilitzat, per al seu ús exclusiu en els plans d'especialització esportiva subvencionats en el punt primer i pels conceptes que s'expressen:
  
Tercera. Denegar la concessió de subvenció sol·licitada per a l'adquisició del material immobilitzat per no complir amb allò establert en la Base Primera de l'Orde de 3 de gener de 2005 al no desenvolupar un Pla d'Especialització Esportiva durant el curs escolar 2005/2006, a la FEDERACIÓ DE TRIATLÓ DE LA COMUNITAT VALENCIANA.
  
Quarta. Denegar la concessió d'un nou grup d'alumnes d'ESO per als plans d'especialització esportiva de Cheste per al curs escolar 2005/2006, segons els criteris de prelació establerts als quals es refereix la Base Sèptima de l'Orde de 3 de gener de 2005, a la FEDERACIÓ D'ESCACS DE LA COMUNITAT VALENCIANA.
  
Quinta. Denegar l'ampliació a l'etapa de Batxiller amb mòdul de subvenció de tipus A per als plans d'especialització esportiva de Cheste per al curs escolar 2005/2006, segons els criteris de prelació establerts als quals es refereix la Base Sèptima de l'Orde de 3 de gener de 2005, a la FEDERACIÓ D'ATLETISME DE LA COMUNITAT VALENCIANA.
  
Sexta. Denegar l'ampliació a un mòdul de subvenció de tipus B amb alumnes de Batxiller per als plans d'especialització esportiva de Cheste per al curs escolar 2005/2006, segons els criteris de prelació establerts als quals es refereix la Base Sèptima de l'Orde de 3 de gener de 2005, a la FEDERACIÓ D'ESCACS DE LA COMUNITAT VALENCIANA.
  
Sèptima. Concedir l'ampliació a un mòdul de subvenció de tipus B amb alumnes de Batxiller per als plans d'especialització esportiva de Cheste per al curs escolar 2005/2006, segons els criteris de prelació establerts als quals es refereix la Base Sèptima de l'Orde de 3 de gener de 2005, a les següents entitats:
  
FEDERACIÓ DE NATACIÓ DE LA COMUNITAT VALENCIANA.
  
FEDERACIÓ DE RUGBI DE LA COMUNITAT VALENCIANA.
  
Octava. Concedir un mòdul de subvenció amb dos grups d'alumnes d'ESO per als plans d'especialització esportiva de Cheste de modalitats esportives noves que es preveu iniciar durant el curs escolar 2005/2006, segons els criteris de prelació establerts als quals es refereix la Base Sèptima de l'Orde de 3 de gener de 2005, a la FEDERACIÓ D'HANDBOL DE LA COMUNITAT VALENCIANA
  
Novena. Denegar un mòdul de subvenció amb un grup d'alumnes d'ESO i de Batxiller per als plans d'especialització esportiva de Cheste de modalitats esportives noves que es preveu iniciar durant el curs escolar 2005/2006, segons els criteris de prelació establerts als quals es refereix la Base Sèptima de l'Orde de 3 de gener de 2005, a la FEDERACIÓ DE TRIATLÓ DE LA COMUNITAT VALENCIANA.
  
Deu: Les entitats beneficiàries hauran de complir les obligacions a què es referix la Base Octava de la convocatòria i justificar les ajudes en la forma establida en la Base Onze.
  
Onze: Autoritzar i disposar els fons a favor de tots i cadascun dels beneficiaris que es relacionen en la clàusula primera i per les quantitats que s'indiquen, a càrrec de l'aplicació pressupostària 51.64.61.174.29.8, línia T5909000 dels pressupostos de la Generalitat Valenciana per a l'any 2005.
  
Dotze: Autoritzar i disposar els fons a favor de tots i cadascun dels beneficiaris que es relacionen en la clàusula segona i per les quantitats que s'indiquen, a càrrec de l'aplicació pressupostària 66.80.03.138.65.2, línia T2521000 dels pressupostos de la Generalitat Valenciana per a l'any 2005.
  
Tretze: Les entitats beneficiàries hauran d'aportar, per mitjans propis o aliens, la part de finançament del pressupost final de la federació no cobert per la subvenció que per este acte es concedix.
  
De conformitat amb el que establixen els articles 107, 116 i 117 de la Llei de Règim jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, la present resolució, que posa fi a la via administrativa, podrà ser recorreguda potestativament en reposició, o bé caldrà plantejar directament recurs contenciós administratiu en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant el conseller de Cultura, Educació i Esport en el termini d'un mes a comptar des de l'endemà de la notificació.
  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana, sense perjuí de la potestativa interposició del recurs de reposició davant esta Conselleria de Cultura, Educació i Esport, en el termini de dos mesos a comptar des de l'endemà de la notificació.
  
València, 7 d'abril de 2005.- El conseller, p.d., Orde de 3 de gener de 2005 (DOGV núm. 4.938, de 03.02.2005), el secretari autonòmic d'Esport: David Serra Cervera.